CELEX: 32005D0322
Language: et
Date: 2005-02-26 00:00:00
Title: 2005/322/EÜ: Komisjoni otsus, 26. veebruar 2005, taotluse kohta, mille on esitanud Ühendkuningriik nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 9 alusel (teatavaks tehtud numbri K(2005) 411 all)

23.4.2005   
            
            
               ET
            
            
               Euroopa Liidu Teataja
            
            
               L 104/37
            
         
      KOMISJONI OTSUS,
   26. veebruar 2005,
   taotluse kohta, mille on esitanud Ühendkuningriik nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 9 alusel
   (teatavaks tehtud numbri K(2005) 411 all)
   (Ainult inglis-, prantsus- ja hollandikeelsed tekstid on autentsed)
   (2005/322/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artiklit 9,
   ning arvestades järgmist:
   
               (1)
            
            
               Ühendkuningriik konsulteeris komisjoniga 27. jaanuaril 2005. aastal vastavalt nõukogu määruse (EÜ) nr 2371/2002 artiklile 9, et laiendada siseriiklikku keeldu, mis on kehtestatud kaksiktraalidega ahvenapüügi suhtes 12 meremiili laiuses vööndis Inglismaa edelarannikul, teiste liikmesriikide laevadele, millel on kalastamisõigus kõnealuses piirkonnas, et ajutise meetmena vähendada vaalaliste kaaspüüki, kuni osutub võimalikuks tõhusam, kooskõlastatud tegevus ühenduse tasandil. Kõnealuses taotluses viitasid Ühendkuningriigi ametiasutused murele ahvena kaksiktraalpüügiga kaasneva tavadelfiinide kaaspüügi kõrge taseme pärast ning komisjoni otsusele lükata tagasi Ühendkuningriigi taotlus lõpetada kiirmenetlusega kõnealune püük La Manche’i väina lääneosas (ICES rajoon VIIe). (2)
               
            
         
               (2)
            
            
               Vastavalt nõukogu määruse (EÜ) nr 2371/2002 artikli 17 lõikele 2 on Prantsusmaa ja Belgia kalalaevadel lubatud püüda põhjalähedasi liike 6–12 miili piirkonnas ja seetõttu avaldaksid Ühendkuningriigi esitatud meetmed neile mõju.
            
         
               (3)
            
            
               Vastavalt määruse (EÜ) nr 2371/2002 artiklis 9 sätestatud tingimustele on Ühendkuningriik edastanud oma taotluse asjaomastele liikmesriikidele. Määruse (EÜ) 2371/2002 artiklis 9 sätestatud korras esitas Prantsusmaa komisjonile viie tööpäeva jooksul oma kirjaliku seisukoha, paludes komisjonil Ühendkuningriigi taotlus tagasi lükata.
            
         
               (4)
            
            
               Komisjonile teeb muret mõnes kalapüügipiirkonnas täheldatud vaalaliste (kelle kaitse on sätestatud nõukogu 21. mai 1992. aasta direktiivis 92/43/EMÜ looduslike elupaikade ning loodusliku loomastiku ja taimestiku kaitse kohta (3)) kaaspüük ja ta peab äärmiselt oluliseks vähendada niipalju kui võimalik selliste loomade uppumist kalapüügivahendites. Ühenduse tasandil võeti hiljuti vastu nõukogu määrus (EÜ) nr 812/2004, millega sätestatakse meetmed seoses vaalaliste juhupüügiga kalandustegevuse käigus. (4)
               
            
         
               (5)
            
            
               Eespool nimetatud määruses on sätestatud, et alates 1. jaanuarist 2005 tuleb kaksiktraalpüügiga tegelevatele kalalaevadele paigutada vaatlejad. Pelaagilise kaksiktraalpüügiga kaasnev vaalaliste kaaspüügi probleem on keeruline ja seda vaadeldi eraldi Rahvusvahelise Mereuurimise Nõukogu (ICES) põhjalikus teadusuuringus, (5) mis käsitles vaalaliste kaaspüüki ning andis soovitusi selle vältimiseks püügipiirkondades. ICES märkis, et “delfiine püütakse ka muu kalandustegevuse kui ahvena kaksiktraalpüügi käigus” ja et “enne täpsete nõuete kehtestamist riski vähendamiseks on vaja põhjalikult uurida selles piirkonnas laialdaselt teostatavat traalpüüki”. ICES leidis, et “ahvena pelaagilise kaksiktraalpüügi keelamine” oleks “meelevaldne meede, mis tõenäoliselt ei aitaks saavutada soovitud eesmärki”. Ahvena kaksiktraalpüügi keelamine Ühendkuningriigi rannalähedastes vetes La Manche’i väina lääneosas võib viia püügikoormuse suurenemiseni naaaberpiirkondades ja ei tarvitse seega tavadelfiinide kaaspüüki vähendada.
            
         
               (6)
            
            
               Kuigi liikmesriik võib vastavalt nõukogu määruse (EÜ) nr 2371/2002 artiklile 9 võtta meetmeid, et minimeerida kalandustegevuse mõju mere ökosüsteemidele vastavalt kättesaadavale teaduslikule teabele, ei aita kavandatud meede ilmselt kaasa nimetatud eesmärgi saavutamisele.
            
         
               (7)
            
            
               Eespool toodu oli üheks põhjuseks, miks komisjon otsustas 2004. aasta augustis tagasi lükata Ühendkuningriigi taotluse lõpetada kiirmenetlusega ahvena kaksiktraalpüük La Manche’i väina lääneosas. Pärast seda ei ole kättesaavaks tehtud uut teaduslikku teavet, mis võiks õigustada eespool nimetatud analüüsi muutmist.
            
         
               (8)
            
            
               Komisjon leiab, et vaalaliste kaaspüügi küsimust tuleks arutada tõhusalt ja koordineeritult, tuginedes probleemi olemuse usaldusväärsele teaduslikule mõistmisele ja selle ulatuse arvestamisele. Selleks toetab komisjon rahaliselt teaduslikke uuringuid ja uurimisprojekte, et töötada välja meetmed vaalaliste kaaspüügi vähendamiseks pelaagilisel kalapüügil või ajakohastada teaduslikke hinnanguid väikevaalaliste arvukuse kohta Atlandi ookeani Euroopa osa vetes. Need uuringud ja uurimisprojektid koos andmetega vaalaliste kaaspüügi kohta suures hulgas kalapüügikohtades, mis tehakse kättesaadavaks ühenduse vaatlusprogrammi kaudu, on kavandatud selleks, et mõistliku ajavahemiku jooksul luua tehniline alus suunatud ja tõhusatele juhtimismeetmetele, et vähendada kalapüügiga kaasnevat kahju vaalalistele. Niipea, kui need andmed on kättesaadavad, teeb komisjon tihedas koostöös kõigi huvitatud pooltega ettepaneku vajalike meetmete kohta, kui see on asjakohane.
            
         
               (9)
            
            
               Järelikult ei saa Ühendkuningriigi taotlust heaks kiita,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühendkuningriigi poolt nõukogu määruse (EÜ) nr 2371/2002 artikli 9 alusel esitatud taotlus laiendada keeldu, mis on kehtestatud kaksiktraalidega ahvenapüügi suhtes 12 meremiili laiuses vööndis Inglismaa edelarannikul, teiste liikmesriikide laevadele lükatakse tagasi.
   Artikkel 2
   Käesolev otsus on adresseeritud Belgia Kuningriigile, Prantsuse Vabariigile ning Suurbritannia ja Põhja-Iiri Ühendkuningriigile.
   
      Brüssel, 26. veebruar 2005
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  EÜT L 358, 31.12.2002, lk 59.
   
      (2)  Komisjoni 24. augusti 2004. aasta otsus taotluse kohta, mille on esitanud Ühendkuningriik määruse (EÜ) nr 2371/2002 artikli 7 alusel – K(2004) 3229.
   
      (3)  EÜT L 206, 22.7.1992, lk 7. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (4)  ELT L 150, 30.4.2004, lk 12.
   
      (5)  ICES Ökosüsteemide nõuandekomitee (ACE) 2002. ja 2003. aasta aruanne, kättesaadav Interneti-leheküljel http://www.ices.dk